Ritratt: DM Midja .td_uid_2_617fa23fc3cb5_rand.td-a-rec-img{text-align:left}.td_uid_2_617fa23fc3cb5_rand.td-a-rec-img img{margin:0 auto 0 0} Mit-Tnejn 3 ta' Jannar fuq Net TV mistennija li tibda tixxandar is-sensiela ġdida Feliċi bis-sehem ta' bosta atturi magħrufa u oħrajn ġodda. Bi produzzjoni ta' DM Midja, Feliċi għandha tkun sensiela li tnissel tbissima. Kull ġimgħa fuq newsbook.com.mt niltaqgħu mal-karattri li se jkunu qed jidħlu fid-djar tagħna. L-ewwel karattru li se niltaqgġu miegħu huwa n-nannu Leli, interpretat minn Joe Borg. Isem Leli, in-nannu Leli Età Eee ħija! Issa missejna is-73! Kulur Favorit Aħdar Ikel Favorit Imqarrun il-Forn Introvert jew Extrovert? Ftit mit-tnejn, skont is-sitwazzjoni X'kont taħdem? Għax nassumi issa penzjonant, le? Iva … Penzjonant. Qabel kont naħdem bħala ġardinar. Minn dejjem kienu jogħġbuni pjanti. Minn meta kont tifel ċkejken kont nitgħaxxaq immur ma' missieri il-ġnien ta' San Anton noqgħod inħares lejn in-natura. U meta kbirt xtaqt inkompli fuq l-istess linja. Għandek xi passatemp? Bħala penzjonant ikolli ħafna ħin fuq idejha, għalhekk bilfors ridt insib passatemp li jogħġobni. Inħobb inqatta' ħafna mill-ħin tiegħi fil-ġnien. L-hena tiegħi nieħu ħsieb il-pjanti u nara li jikbru b'saħħithom. Nammetti ġieli nsib xi waħda mqaċta ta! Tkun qalgħet xi daqqa ta' ballun mingħand iż-żgħir. Apparti minn hekk, inħobb naqra wkoll. L-iktar stejjer li jkunu bbażati fuq ġrajjiet li seħħew vera jew xi bijografija. Tħobb tidħak? Iktar inħobb indaħħak milli nidħak jien. Nieħu gost nara lil ta' madwari ferħanin u jidħku. Inħobb nitfa' xi battuta 'l hemm u 'l hawn biex naqta' ftit mit-tenzjoni li tista' ġġib magħha l-ħajja tagħna ta' kuljum. Minn naħa l-oħra, film tad-daħk li jġagħlek titbissem qatt ma għidtlu le, speċjalment jekk waqt li nkun qed narah inkun imdawwar mal-familja. Aqra wkoll: Familja Maltija ġdida fuq it-TV Ġieli tirrabja? Ma tantx jien xi wieħed li nirrabja … iktar nagħżel li nibqa kalm u niftaħ għajnejn dak li jkun milli nirrabja. X'jagħmlek imdejjaq? Il-Firda, minn kull aspett. Speċjalment il-firda minn dawk li tant ngħożżu ma qalbna. Sina tiegħi kuljum fi ħsiebi. Nispera li qiegħda żżomli post ħdejha hemm fuq! L-isbaħ ġurnata ta' ħajtek Nista' nsemmi tnejn? Meta żżewiġt u meta kellna lil Myriamme tagħna. Minn dejjem kont tgħix mal-Familja Feliċe? Inġbart magħhom ftit tax-xhur ilu, minn mindu ormolt. Kemm nimmisjaha jaħasra lil Sina. Konna d-dell ta' xulxin. Ma mmorru mkien mingħajr il-kumpanija ta' xulxin. Kif tmur magħhom? Uu … mela xi ħadd jista' jgerger minnhom? Jistmawni daqs l-aqwa Re, speċjalment binti li tagħmel minn kollox – mhux għalija biss imma għal familja kollha. Dejjem tara li ma jkun jonqosna xejn. Hawn minn jgħid li ma tantx imur tajjeb mal-kunjati pero' jien vera ma nista' ngħid xejn dwar Duminku. Jirrispettani daqs li kieku kont missieru. In-neputijiet wisq iħobbuni – u jien inħobbhom wkoll sintendi. Fejn jidħlu huma ma jidħol ħadd. Il-mimmi t'għajnejja. Għaliex għandhom isegwu Feliċi, it-telespettaturi? Kemm se ndumu niftħu t-televiżjoni u ħlief qtil, sparar u dwejjaq ma narawx?! In-nies għandhom bżonn dik ix xi ħaġa li tnessiehom it-toqol li jkollna nħabtu miegħu kważi kuljum. Jien naħseb, anzi ninsab ċert li Feliċi se jgħinhom jagħmlu dan. Ritratt: DM Midja Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_617fa23fc4161_rand.td-a-rec-img{text-align:left}.td_uid_3_617fa23fc4161_rand.td-a-rec-img img{margin:0 auto 0 0}